ഡല്ഹിയില് പ്രതിഷേധവുമായി അഫ്ഗാന് പൗരന്മാര് ന്യൂഡല്ഹി: ജന്മനാടിന്റെ ഭരണം താലിബാന് കൈപ്പിടിയിലാക്കിയതിനിടെ ന്യൂഡല്ഹിയിലെ ഐക്യരാഷ്ട്രസംഘടനാ ഓഫീസിനുമുന്നില് പ്രതിഷേധവുമായി അഫ്ഗാനിസ്ഥാന് പൗരന്മാര്. അഫ്ഗാന് അഭയാര്ഥികളെ കൈവെടിയരുതെന്നും വിദേശരാജ്യങ്ങളില് പുനരധിവാസം ഉറപ്പാക്കാന് പിന്തുണക്കത്ത് പുറത്തുവിടാന് യു.എന്. തയാറാകണമെന്നും ആവശ്യപ്പെട്ടായിരുന്നു പ്രതിഷേധം. ഐക്യരാഷ്ട്രസംഘടനയുടെ അഭയാര്ഥികള്ക്കായുള്ള ഡല്ഹിയിലെ ഹൈക്കമ്മിഷന് യു.എന്.എച്ച്.സി.ആര് ഓഫീസിനു മുന്നില് നടന്ന പ്രതിഷേധത്തില് ഇരുനൂറോളം അഫ്ഗാന് അഭയാര്ഥികള് പങ്കെടുത്തു. അഫ്ഗാന് ഐക്യദാര്ഢ്യസമിതിയുടെ നേതൃത്വത്തിലായിരുന്നു പ്രക്ഷോഭം. മുഴുവന് അഫ്ഗാന് അഭയാര്ഥികള്ക്കും താമസവിസ നല്കണമെന്നതടക്കമുള്ള ആവശ്യങ്ങള് യു.എന്. അനുഭാവപൂര്വം പരിഗണിക്കണമെന്ന് അവര് അഭ്യര്ഥിച്ചു. അഫ്ഗാന് പതാകയും നീതി ഉറപ്പാക്കണമെന്ന പ്ലക്കാര്ഡുകളുമേന്തി മുദ്രാവാക്യം മുഴക്കി നടന്ന പ്രതിഷേധത്തില് സ്ത്രീകളും കുട്ടികളും അടക്കം പങ്കെടുത്തു.